ทรัมป์แต่งตั้ง “นีล กอร์ซัช” ผู้พิพากษาศาลอุทธรณ์ดำรงตำแหน่งในศาลสูงสหรัฐ
ทรัมป์แต่งตั้ง "นีล กอร์ซัช" ผู้พิพากษาศาลอุทธรณ์ดำรงตำแหน่งในศาลสูงสหรัฐ
1 ก.พ. 2560

นายโดนัลด์ ทรัมป์ ประธานาธิบดีสหรัฐ ประกาศแต่งตั้งนายนีล กอร์ซัช ผู้พิพากษาศาลอุทธรณ์กลาง ดำรงตำแหน่งที่วางอยู่นานถึงหนึ่งปีในศาลสูงสหรัฐ โดยความเคลื่อนไหวครั้งนี้สะท้อนถึงความพยายามของพรรครีพับลิกันในการกุมอำนาจในระบบศาลสหรัฐ
โดยนายกอร์ซัชได้รับแต่งตั้งให้ดำรงตำแหน่งในศาลสูงที่ว่างลงหลังจากที่ผู้พิพากษา แอนโทนิน สกาเลีย เสียชีวิตเมื่อเดือนก.พ.ปีที่แล้ว โดยสมาชิกสภาคองเกรสซึ่งพรรครีพับลิกันครองเสียงข้างมากนั้นได้ขัดขวางการแต่งตั้งนาย เมอร์ริก การ์แลนด์ ซึ่งปธน.บารัค โอบามา เป็นผู้เสนอชื่อ
ทั้งนี้ นายกอร์ซัช วัย 49 ปี ถือเป็นนักต่อสู้ด้านเสรีภาพทางศาสนา เขาสำเร็จการศึกษาจากมหาวิทยาลัยระดับไอวีลีกของสหรัฐ ทั้งมหาวิทยาลัยโคลัมเบีย และมหาวิทยาลัยฮาร์วาร์ด ก่อนไปสำเร็จการศึกษาระดับปริญญาเอกจากมหาวิทยาลัยออกซ์ฟอร์ด นายกอร์ซัชดำรงตำแหน่งในศาลอุทธรณ์กลางในเมืองเดนเวอร์ นับตั้งแต่ได้รับการแต่งตั้งจากนายจอร์จ ดับเบิลยู บุช อดีตประธานาธิบดีในปี 2549